Κατάστημα Factory Sofa North Β.Ελλάδας - Κατερίνη\nΑρχική/Σχετικά με μας\nΣχετικά με μαςFactory Sofa North2021-03-04T18:46:42+02:00\nΚατάστημα Factory Sofa North Β.Ελλάδας – Κατερίνη\nH ιστορία της Factory Sofa ξεκίνησε 70 χρόνια πριν από ανθρώπους με αγάπη και μεράκι για το έπιπλο. Η διάθεση στο να ομορφαίνουν οι άνθρωποι το χώρο τους και κατ’ επέκταση τη ψυχολογία τους κληροδοτήθηκε και στα δύο νέα πρόσωπα της Factory Sofa. Έχοντας σαν οδηγό τα χρόνια εμπειρίας των προγόνων τους στο έπιπλο χρησιμοποιούν πλέον ότι πιο σύγχρονο και καινοτόμο προάγει τη ποιότητα του επίπλου. Είναι σε θέση να σας εγγυηθούν άριστη ποιότητα και αισθητική στα σαλόνια σας.\nΕλάτε στη FACTORY SOFA NORTH στο 1ο χλμ Π.Ε.Ο Κατερίνης – Θεσ/νίκης και επιλέξτε μέσα από μια μεγάλη γκάμα σαλονιών σε ποικιλία χρωμάτων, υφασμάτων και στη διάσταση που σας εξυπηρετεί! Η έκθεσή μας βρίσκεται στην είσοδο της πόλης (Βόρειος κόμβος), μόλις 45′ από Θεσσαλονίκη, Λάρισα, Βέροια και είναι πολύ εύκολο να μας βρείτε. Οι αποστολές των προϊόντων γίνονται προς όλους τους προορισμούς της Ελλάδας. Οι τρόποι πληρωμής είναι εύκολοι και υπάρχει δυνατότητα τμηματικής καταβολής σε συμφωνημένο χρονικό διάστημα. Δεχόμαστε και τηλεφωνικές παραγγελίες! Αν βρίσκεστε μακριά από την έκθεσή μας, αποστέλλουμε δειγματολόγιο υφασμάτων χωρίς επιβάρυνση για να επιλέξετε το χρώμα του καναπέ που ταιριάζει με τη διακόσμηση και την επίπλωση του σπιτιού σας. Factory Sofa North, μια επίσκεψη θα σας πείσει……\n• Συνδυάζουμε την πολύχρονη πείρα με την ποιότητα στην καλύτερη τιμή!\n• Δίνουμε έως 10 χρόνια εγγύηση και υποστήριξη μετά την πώληση.\nΑποκτήστε το σαλόνι σας όπως το επιθυμείτε! Επιλέγετε το μοντέλο, τις διαστάσεις, το ύφασμα και τα πόδια, το κατασκευάζουμε και σας το παραδίδουμε έτοιμο στο σπίτι σας ή στον επαγγελματικό σας χώρο!\nΗ ομάδα της Factory Sofa. Η επιτυχία της εταιρίας μας είναι αποτέλεσμα της αφοσίωσης και ικανότητας των ανθρώπων μας! Η Factory Sofa διαθέτει ικανά στελέχη και έμπειρο προσωπικό με συνεχή εκπαίδευση και εξειδίκευση σε κάθε τομέα. Τελικός αποδέκτης είναι ο πελάτης μας που παραλαμβάνει ένα ποιοτικό και υψηλής αισθητικής προιόν!\nΗ FACTORY SOFA NORTH είναι πιστοποιημένη εταιρία με ISO 9001:2015 (Αρ.Πιστ/κου 11117627/1) και εγγυάται την καλύτερη & σταθερότερη ποιότητα πάντα στις καλύτερες τιμές σε ολόκληρη την Ελληνική αγορά.\nΌλες οι φάσεις παραγωγής ελέγχονται και πιστοποιούνται για την τήρηση των υψηλών τεχνικών προδιαγραφών μας. Διενεργούμε ελέγχους ποιότητας από τις πρώτες ύλες που επιλέγουμε μέχρι και την υπηρεσία παράδοσης του σαλονιού σας.


Με τις εξελίξεις να τρέχουν και τις αποκαλύψεις για τη φονική φωτιά στο Μάτι να μην έχουν τέλος, ο Σάκης Ρουβάς, θέλησε να στείλει το δικό του μήνυμα.\nΜε αφορμή τη μαύρη επέτειο ο Σάκης Ρουβάς\nέκανε μια συγκινητική ανάρτηση.\nΠόσταρε στον προσωπικό του λογαριασμό στο Instagram μια σειρά από φωτογραφίες και έγραψε χαρακτηριστικά στη λεζάντα του:\n«Αυτή η μέρα θα μείνει πάντα χαραγμένη στο μυαλό μας. Είναι η μέρα που μέσα σε λίγα λεπτά άλλαξε τη ζωή όλων όσων ζούμε εδώ. Το έδαφος θα "ξαναγεννηθεί", η καθημερινότητα θα "ξαναχτιστεί", οι πληγές όμως μένουν ανοιχτές και τα ερωτηματικά ακόμα αναπάντητα για εκείνους που έμειναν πίσω. Έχουμε την υποχρέωση απέναντι στα παιδιά μας να μάθουμε τι συνέβη, με την ελπίδα πως μια τέτοια τραγωδία δεν θα επαναληφθεί».


Το «πλάνο» συγχωνεύσεων τμημάτων ΑΕΙ - PagasitikosNews\nΒρίσκεστε εδώ: ΚΕΝΤΡΙΚΗ / FEATURED / Γ' ΕΚΠΑΙΔΕΥΣΗ / Το «πλάνο» συγχωνεύσεων τμημάτων ΑΕΙ\n1 Μαρτίου 2021 - 23:36 Από Πέπη Οικονόμου\nΟ δρόμος για συνενώσεις πανεπιστημιακών τμημάτων, καταργήσεις άλλων και συγκέντρωση του ιδρύματος σε έναν ισχυρό πανεπιστημιακό πυλώνα άνοιξε. Το Πανεπιστήμιο Πατρών είναι το πρώτο ΑΕΙ της χώρας το οποίο, στο στρατηγικό πλάνο που συνέταξε για να καταθέσει στο υπ. Παιδείας, προβλέπει αναδιάρθρωσή του με στόχο την καλύτερη αξιοποίηση του προσωπικού και των εγκαταστάσεων και τη δημιουργία ενός πανεπιστημίου στο οποίο καθηγητές και φοιτητές θα συνδιαλέγονται διεπιστημονικά.\nΩστόσο, ο τακτικός προϋπολογισμός του μειώνεται, ενώ έχει διαπιστωθεί σοβαρή υποστελέχωση διδακτικού προσωπικού, ειδικά στα νέα τμήματα, και παρατηρούνται σημαντικές ελλείψεις σε διοικητικό και τεχνικό προσωπικό καθώς και μείωση έκτακτου διδακτικού προσωπικού.\nΑποτέλεσμα είναι να υπάρχουν τμήματα που δεν μπορούν να υλοποιήσουν το εκπαιδευτικό έργο τους ικανοποιητικά, ειδικά για τους φοιτητές των πρώην τμημάτων ΤΕΙ. Επίσης, υπάρχουν τμήματα χωρίς μόνιμους διδάσκοντες ή με έως δύο. Αυτή η κατάσταση έχει συνέπειες και για τη λειτουργία των παλαιών τμημάτων καθώς και για τη λειτουργία του Πανεπιστημιακού Νοσοκομείου, αφού τα νέα τμήματα πρέπει προφανώς να πάρουν θέσεις για να στελεχωθούν, ενώ το Τμήμα Ιατρικής δεν στελεχώνεται επαρκώς.\n«Να σταματήσει η λήψη αποφάσεων με δύο μέτρα και σταθμά»\nΓεωπονική σχολή με πέντε τμήματα σε λειτουργία, από τα οποία το βασικό έχει έδρα στην Ηλεία και τα άλλα τέσσερα σε Μεσολόγγι και Αγρίνιο! Χαρακτηριστικό παράδειγμα της εξακτίνωσης τμημάτων ΑΕΙ χωρίς ακαδημαϊκούς όρους αλλά με μικροκομματικά κριτήρια, που υπηρέτησε το σχέδιο του τέως υπ. Παιδείας Κώστα Γαβρόγλου, αποτελεί η νέα (από το 2019) Σχολή Γεωπονικών Επιστημών του Παν. Πατρών. Η σχολή προήλθε από την ενσωμάτωση της Σχολής Τεχνολογίας Γεωπονίας, Τεχνολογίας Τροφίμων και Διατροφής του ΤΕΙ Δυτικής Ελλάδας και τη δημιουργία νέων τμημάτων. Από τα πέντε σε λειτουργία τμήματα της σχολής, τα τρία βρίσκονται στο Μεσολόγγι, το ένα στο Αγρίνιο και το Τμήμα Γεωπονίας στην Αμαλιάδα. Όπως παρατηρείται από το ίδρυμα, «η καινούργια σχολή επέφερε σοβαρά προβλήματα λόγω της ακαδημαϊκά και χωροταξικά άναρχης και απρογραμμάτιστης δημιουργίας τμημάτων. Σήμερα, τρία από τα νέα τμήματα που φέτος δέχθηκαν φοιτητές στο 2ο έτος έχουν τρία ή λιγότερα μέλη ΔΕΠ και κανένα μέλος βοηθητικού διδακτικού προσωπικού. Το ακαδημαϊκό περιεχόμενο και τα γνωστικά αντικείμενα των τμημάτων είναι προβληματικά, ενώ η χωροθέτησή τους είναι αποτρεπτική σε ακαδημαϊκές συνέργειες και συνεργασίες μεταξύ των τμημάτων. Τα προγράμματα σπουδών πρέπει να ανταποκρίνονται σε γνωστικά αντικείμενα που να θεραπεύονται από προπτυχιακά προγράμματα σπουδών και να είναι γενικώς αποδεκτά ως τέτοια».\n1 Μαρτίου 2021 - 21:58 Από Πέπη Οικονόμου\n1 Μαρτίου 2021 - 00:08 Από Πέπη Οικονόμου


Αλέξης Tσίπρας: "Δεν θέλουμε την κοινωνία του 1/3, την κοινωνία της ελίτ και των πληβείων"-Διακριτοί ρόλοι κράτους-εκκλησίας - Press Publica | Δημοσιογραφία για το δημόσιο συμφέρον\nΑρχική Pressroom Πολιτική Αλέξης Tσίπρας: «Δεν θέλουμε την κοινωνία του 1/3, την κοινωνία της ελίτ...\nΑλέξης Tσίπρας: «Δεν θέλουμε την κοινωνία του 1/3, την κοινωνία της ελίτ και των πληβείων»-Διακριτοί ρόλοι κράτους-εκκλησίας\nΗ ευθύνη για το μάθημα των θρησκευτικών ανήκει στην πολιτεία. Αυτό ξεκαθάρισε ο πρωθυπουργός Αλέξης Τσίπρας για την μετατροπή του μαθήματος σε ομολογιακό, που έχει ξεσηκώσει θύελλα διαμαρτυριών από την Εκκλησία. «Οι ρόλοι Εκκλησίας και Πολιτείας είναι διακριτοί » είπε ο κ. Τσίπρας.\nΜιλώντας στην προ ημερησίας συζήτηση στη Βουλή για την παιδεία, ο πρωθυπουργός αναφέρθηκε στο σύνολο των αλλαγών που έχει ξεκινήσει το Υπουργείο παιδείας , λέγοντας ότι στόχος της κυβέρνησης είναι ένα ανοιχτό σχολείο που θα δίνει ίσες ευκαιρίες σε όλους .\n» Δεν θέλουμε την κοινωνία του 1/3, την κοινωνία της ελίτ και των πληβείων. Θέλουμε μια κοινωνία καθολικής ευημερίας και ισότητας» τόνισε ο κ. Τσίπρας. Ευχαρίστησε τους εκπαιδευτικούς για το έργο που παρέχουν σε τόσο δύσκολες συνθήκε ς σήμερα ενώ πολύ δύσκολες συνθήκες, ενώ απευθύνθηκε στα παιδιά με ένα απόφθεγμα του Χαλίλ Γκιμπράν: » Η ζωή προχωρά μπροστά, δεν μένει στο χθες».\nΑπευθυνόμενος στον κ. Μητσοτάκη είπε : Δεν είστε με την αξιοκρατία, είστε με την ευνοιοκρατία. Εσείς θέλετε ένα σχολείο με τη λογική της ιδιωτικοποίησης.Έκανε επίσης λόγο για ιδιαίτερες σχέσεις του κόμματος της Νέας Δημοκρατίας με τους ιδιοκτήτες ιδιωτικών σχολείων και τους επέκρινε ότι «είστε με τα ακριβά σχολεία των λίγων».\n«Όλα όσα εξαγγείλατε στη ΔΕΘ, είπε απευθυνόμενος στον κ. Μητσοτάκη , μάλλον προϋποθέτουν νέες περικοπές στην Παιδεία. Πείτε μας, ποια ευρωπαϊκή χώρα θα έδινε 1,8% του ΑΕΠ της για την Παιδεία και θα ήθελε να ονομάζεται ευρωπαϊκή;»\nΔεν είστε ουτε με την αριστεία που τοσο πολυ προβάλετε, είπε, είστε με τον ελιτισμό, είστε με τα ακριβά σχολεία των λίγων. Εμείς είμαστε υπερ της εκπαιδευσης των ίσων ευκαιριών. Γι αυτό καταφέραμα να κρατήσουμε την χρηματοδότηση της παιδείας, ενώ εσείς, η κυβέρνηση Σαμαρά -Βενιζέλου, είχατε υπογράψει πως το 2018 τα κονδύλια για την παιδεία, θα έπεφταν στο 1,8% του ΑΕΠ. Όλα όσα εξαγγειλατε την ΔΕΘ προυποθέτουν νέες περικοπές στην παιδεία υψους 800 εκατομμυρίων συνολικά.\n«Εσεις που περιφέρετε περίτρανα το κοστούμι του ευρωπαίου, που αφήνετε στην άκρη τον διαφωτισμό, ποια ευρωπαική χώρα θα έδινε το 1,8% του ΑΕΠ για την παιδεία και θα ήθελε να ονομάζεται ευρωπαική; » αναρωτήθηκε.\nΤα πιο βασικά σημεία της ομιλίας του:\nΓια τα Θρησκευτικά: «Το μάθημα των Θρησκευτικών δεν μπορεί πια να έχει ομολογιακό χαρακτήρα. Σε καμμιά χώρα δεν συμβαίνει αυτό. Ούτε οι ώρες του μειώνονται, ούτε μάθημα επιλογής γίνεται, ούτε χάνεται η αναφορά στο ορθόδοξο θρησκευτικό δόγμα». Στις μέρες μας όμως που στα σχολεία μας φοιτούν παιδιά που δεν ανήκουν σε ένα μόνο δόγμα, οφείλει να κάνει τους μαθητές να κατανοήσουν τη θρησκευτικότητα ως πτυχή της κοινωνικής πραγματικότητας.\nΤην ευθύνη για το μάθημα την έχει το Ινστιτουτο Εκπαιδευτικής Πολιτικής. Φέτος θα ξεκινήσουν δοκιμαστικά τα νέα αναλυτικά προγράμμα στα οποια κατέληξε το ΙΕΠ ενώ στο τέλος της χρονιάς θα αξιολογηθουν και θα καταγραφούν οι παρατηρήσεις ώστε να ξεκινήσει και η συγγραφή του σχετικού βιβλίου.\nΣτο διάλογο που συνεχίζεται,είπε ο κ. Τσίπρας, είναι ευπρόσδεκτες οι αποψεις της Εκκλησίας αλλά οι τελικές επιλογές θα γίνουν από το ΙΕΠ. Σεβόμαστε τις απόψεις της εκκλησίας, συζητάμε μαζί της σε πνεύμα σεβασμούαλλά οι τελικές επιλογές θα γίνουν από το ΙΕΠ. Σε αυτό τον διάλογο, τόνισε ο κ. Τσίπρας,οι ρόλοι πρέπει να είναι διακριτοί.\nΓια τις αλλαγές στην πρωτοβάθμια εκπαίδευση: Επιλέξαμε να ρίξουμε το βάρος στη βάση του εκπαιδευτικού συστήματος. Στα πόδια, που είναι το δημοτικό σχολείο αντίθετα με την πρακτική που θέλει οι αλλαγές να ξεκινούν από την κορυφή. Σκοπός μας ειναι η δημιουργία ενος σχολείου για όλους και για όλες που θα ενθαρρύνει τη γνώση και θα δίνει την δυνατότητα σε όλους να μπορούν να γίνουν άριστοι .\nΓια βιβλία, διορισμούς εκπαιδευτικών. Για πρώτη φορά είπε ο πρωθυπουργός, αποκαταστήσαμε την κανονικότητα στα σχολεία μας μετά από επτά χρονια. Όλα τα σχολεία, φέτος άνοιξαν χωρίς ελλείψεις σε βιβλια και καθηγητές . Για πρώτη φορά τα σχολεία ξεκίνησαν με τα βιβλία στη θέση τους. 24 εκατομμύρια βιβλία είναι απο τα μέσα του καλοκαιριού στη θέση του, δεν μοιράσαμε φωτοτυπίες εμείς.\nΠρώτη φορά εφαρμόστηκε ο νόμος που δίνει προτεραιότητα στις προσλήψεις καθηγητών ειδικής αγωγής. Φέτος θα προσληφθούν 9.100 εκπαιδευτικοί . Θα φτιάξουμε γι αυτά τα παιδιά ειδικό επαγγελματικό λύκειο.\nΓια το Ολοήμερο νηπιαγωγείο: Δεν καταργούμε είπε ο κ. Τσίπρας το ολοήμερο νηπιαγωγειο. Εχουμε φέτος περισσότερα τμήματα και με λιγότερα νήπια από πέρσι. Προχωρήσαμε στη γενίκευση του νέου τύπου ολοήμερο νηπιαγωγείο. Δε τα καταργούμε τα ολοήμερα, τα αναβαθμιζουμε.\nΓια τις αλλαγές στο γυμνάσιο: Μειώσαμε τα μαθήματα στα οποία εξετάζονται οι μαθητές για να πάψουν οι προαγωγικές εξετάσεις να είναι κάτεργο. Για όσα παιδιά δεν πετυχαίνουν στις εξετάσεις θα τους κάνουμε ενισχυτική διδασκαλια 15 ημέ΄ρων και θα ξαναδίνουν εξετάσεις. Κι αυτό όχι γιατί είμαστε οπαδοί της ήσσονος προσπάθειας αλλά γιατί τα παιδιά του γυμνασίου χρειάζεται να μαθαίνουν πως η αξία της γνώσης δεν είναι να πετυχαίνουνσε συνεχείς εξετάσεις. Δεν θέλουμε να χάνουν την εφηβεία τους σε ένα σχολέιο που θέλει να τα κάνει όλα ίδια. Για μας δεν είναι αυτό το ιδανικό σχολείο.\nΣτόχος μας να καταλήξουμε σε ένα σύστημα που θα οδηγεί τους μαθητές στο Πανεπιστήμιο χωρίς το άγχος των πανελληνίων εξετάσεων . Να φτιάξουμε ένα λυκειο που θαεχει αυτόνομο ρόλο. Δεν είναι εύκολο αλλά θα το παλέψουμε. Στόχος μας σε αυτό το σχολέιο θα ους βοηθήσουμε να ανιχνευσουν τις πραγματικές τους κλισεις για να σπουδάσυν αυτό που θέλουν κι όχι αυτό που πρέπει να σπουδάσουν.\nΓια αιώνιους φοιτητές και τα ιδιωτικά ΑΕΙ: «Το ζήτημα δεν είναι να κόψεις τους αιώνιους φοιτητές, το ζήτημα είναι να καταφέρουμε να μη γεννά το πανεπιστήμιο αιώνιους φοιτητές», είπε ο πρωθυπουργός, εντοπίζοντας μία από τις αιτίες στο εξεταστικό σύστημα που σπρώχνει φοιτητές να σπουδάζουν σε πανεπιστήμια που δεν αγαπούν.\nΤο φαινόμενο των αιωνίων φοιτητών θα εξαφανιστεί με την αυτονομηση του λυκειου και την κατάργηση των πανελλαδικών εξετάσεων.\nΑκόμη ο κ. Τσίπρας εξήγγειλε πρόγραμμα σίτισης και στέγασης για οικονομικά αδύναμους φοιτητές, νοικιάζοντας διαμερίσματα που ανήκουν στο ελληνικο δημόσιο. Ανακοίνωσε πρόγραμμα υποτροφιών για διδακτορικές και μεταδιδακτορικές σπουδές ύψους 81 εκατομμυρίων ευρώ. » Θέλουμε να κρατήσουμε τα παιδιά μας εδώ, στη χώρα τους» είπε.\nΣε όσους προβάλλουν τα ιδιωτικά Πανεπιστήμια ως πανάκεια, ο κ.Τσίπρας είπε: «Εχετε αναρωτηθεί γιατί οι αποφοιτοί μας από το κατασυκοφαντημένο δημόσιο Πανεπιστήμιο είναι περιζήτητοι παντού σε όλο τον κόσμο;»\nΠροηγούμενο άρθροΜια πρωτότυπη Ημερίδα στη Ν. Σμύρνη για τη Μικρασιατική καταστροφή\nΕπόμενο άρθροΜπέντο: «Πρέπει να δείχνουμε χαρακτήρα και να είμαστε πιστοί στο πλάνο μας»


ΑΘΑΝΑΤΟ Alter: Η Σταματίνα Τσιμτσιλή, Τα ΠΡΟΣΟΝΤΑ και το... ΑΝΑΚΟΝΤΑ. 'Ολα έξω και Viral ΒΙΝΤΕΟ\nΑΘΑΝΑΤΟ Alter: Η Σταματίνα Τσιμτσιλή, Τα ΠΡΟΣΟΝΤΑ και το… ΑΝΑΚΟΝΤΑ. ‘Ολα έξω και Viral ΒΙΝΤΕΟ\nΝάσος Μπετούγιας 3 Απριλίου, 2022, 12:23 πμ 4.5k Views\nΜπορεί πλέον η Σταματίνα Τσιμτσιλή να είναι μια απο τις πιο γνωστές και περιζήτητες παρουσιάστριες της Ελληνικής τηλεόρασης, όταν όμως ξεκίνησε για όσους δεν το γνωρίζουν έκανε την πανελίστρια στην Φαίη Σκορδά στην εκπομπή «Πολύ Μπλα Μπλά».\nΕκεί στο alter για μια σεζόν παρουσίασε την εκπομπή του Σαββατοκύριακου “TV Weekend” τα οικονομικά προβλήματα στο κανάλι του Alter την αναγκάζουν να βρει αλλού τηλεοπτική στέγη.\nΗ γεννημένη στις 31 Μαΐου του 1982 στην Αθήνα Σταματίνα Τσιμτσιλή είναι ένα απο τα πιο δυνατά χαρτιά που διαθέτει πλέον το κανάλι του Alpha και σίγουρα όλοι θα στηθούν στην γωνιά το καλοκαίρι που τελειώνει το συμβόλαιο της με το κανάλι για να την αποκτήσουν.\nΒλέπετε η Σταματίνα είναι εγγύηση για κάθε κανάλι ότι η εκπομπή της θα κάνει καλά και σταθερά νούμερα, αφού έχει αποκτήσει με τα χρόνια ένα φανατικό κοινό που την ακολουθεί πιστά τόσο τηλεοπτικά όσο και μέσω των social media και ειδικά του instagram.\nΟι φωτογραφίες της και τα βίντεο απο την εκπομπή της όσο και απο την καθημερινότητα της την έχουν κάνει πολύ ενεργή με τους followers της να ξεπερνούν τους 665 χιλιάδες!\nΆλλωστε η παρουσιάστρια έχει προσφέρει άπειρες στιγμές χαράς στους θαυμαστές της και ακόμα περισσότερες ειδικά στον αντρικό πληθυσμό με μερικές επικές εμφανίσεις και με απίστευτα βίντεο φωτιά.\nΈνα απο αυτά εμείς το ανακαλύψαμε και σας το προσφέρουμε στο πιάτο.


Ηρακλής: Κανονικό... νοσοκομείο - Onsports.gr\nOnsports Team\t24 Ιανουαρίου 2014, 21:26\nΗρακλής: Κανονικό... νοσοκομείο\nΑποδεκατισμένος θα παρουσιαστεί ο Ηρακλής στα Γιαννιτσά κόντρα στην τοπική Αναγέννηση.\nΕκτός από τους Κοντέωνα και Μπουκουβάλα που δεν έχουν ξεπεράσει τους τραυματισμούς τους, άλλοι δυο παίκτες αντιμετωπίζουν προβλήματα.\nΟ Ονουάτσι έχει υποστεί θλάση α' βαθμού στον τετρακέφαλο, ενώ ο Τάι έχει κάκωση στο γόνατο. Σχετικά με τον Μπάμπα, έχει ενοχλήσεις στην γάμπα και η συμμετοχή του στο ματς θα κριθεί την τελευταία στιγμή.\nΤο μοναδικό ευχάριστο για τον Όγιος από την προπόνηση της Παρασκευής ήταν η επιστροφή του Πουρτουλίδη μετά από πόνους που είχε στην αριστερή ποδοκνημική.


Papo's log: μπάσκετ , προγραμματισμός και ο σύγχρονος Έλληνας πληροφορικάριος...\ngogonutsss 5:49 pm, March 19, 2011\nΚαλά όλα αυτά στη θεωρία αλλά πρέπει να υπολογίσουμε οτι όταν έχεις εργασιακές συνθήκες 12 ωρών την ημέρα το τελευταίο που θα σκεφτέις να κάνεις είναι να να εντρυφήσεις στο next big thing. Πιθανά θα το κάνεις αλλά με πολύ μεγάλο προσωπικό κόστος.\ncherouvim 5:58 pm, March 19, 2011\nParis Apostolopoulos 6:10 pm, March 19, 2011\nΘα ήταν ψέμα να πω ότι δεν υπάρχουν οι συνθήκες τις οποίες αναφέρεις. Προσωπικά και εγώ έχω περάσει - και ίσως ξαναπεράσω 12ωρα , σαββατοκύριακα και αργίες.\nΑυτό όμως δεν μπορεί να γίνεται συνέχεια - στην τελευταία εταιρία που το έκαναν δεν άντεξα πάνω απο ένα χρόνο.\nΌπως και να εχει - δεν ειναι μοναδική δικαιλογία και είναι ένα απο τα δύσκολα του επαγγελματος. Αν δεν είσαι μέσα στα πράγματα τότε δεν μπορείς να περιμένεις τίποτα αλλο απο τα 12ωρα σου να γίνοντε όλο και πιο πιεστικά!\nΔεν ζουμε ούτε εργαζόμαστε σε μια καλή και μεγάλη αγορα. :(\nPanosJee 6:52 pm, March 19, 2011\nThanassis 7:56 pm, March 19, 2011\nΠολύ ωραίο post. Εγώ είμαι τώρα φοιτητής πληροφορικής αλλά πέρασα λόγο "καύλας" όπως λες, μάλιστα επειδή ήμουν τόσο πωρωμένος με την πληροφορική, από τη πρώτη λυκείου, σχεδόν σε όλα τα μαθήματα του πρώτου έτους μου φαινόταν ότι δεν μαθαίνω κάτι καινούργιο. Ο και επειδή είμαι από τους τυχερούς στην Ελλάδα να σπουδάζω αυτό που αγαπώ δεν έχω παρατήσει την ενασχόληση μου εκτός σχολής, μάλιστα νομίζω ότι σχολούμε πολύ περισσότερο, και αυτό έχει και μεγάλο αντίκτυπο στις επιδόσεις. Βέβαια ανησυχώ όσο αφορά την επαγγελματική αποκατάσταση.\nGiorgos Keramidas 8:59 pm, March 19, 2011\nΌλα τα πράγματα θέλουν επιμονή. Το αγαπημένο μου ρητό από τον Thomas A. Edison είναι: «Genius is one percent inspiration and ninety nine percent perspiration».\nΚι εγώ έχω περάσει από περιβάλλοντα σαν αυτό που λέει ο gogonutsss. Με δωδεκάωρα στο γραφείο, με ωράρια που ταιριάζουν στις ΗΠΑ ενώ μένω Ελλάδα, με ωράρια που ταιριάζουν στη Σιγκαπούρη ενώ μένω ακόμα στην Ελλάδα, με ξενύχτια ως τις 7:00 το πρωί για να βγει «τώρα» κι όχι αργότερα ένα build κι άλλα τέτοια πολλά. Στο μεταξύ όμως δε σταμάτησα ποτέ να διαβάζω και να μαθαίνω καινούρια πράγματα.\nΕπίσης, από τότε που θυμάμαι να έχω πρωτοπιάσει πληκτρολόγιο, δε σταμάτησα ποτέ να γράφω. Είναι πολλές φορές που θέλω να γράψω κάτι ως απάντηση σε μια τυχαία λίστα ή φόρουμ και κάθομαι δύο ώρες και πειραματίζομαι, να βρω πως ακριβώς δουλεύει αυτό που γράφω. Γράφοντας οργανώνω και τις δικές μου σκέψεις & γνώσεις καλύτερα.\ncghera 9:13 pm, March 19, 2011\nΕγώ συμφωνώ στα περισσότερα που γράφεις αλλά δίνω και ένα δίκιο στον φίλο σου. Αρχικά είναι πολύ σωστή η άποψη οτι ο προγραμματιστής και γενικότερα ο άνθρωπος που δουλεύει στην πληροφορική πρέπει συνεχώς να διαβάζει. Αυτό ισχύει πιστεύω σε πολλά επαγγέλματα (γιατροί δικηγόροι, τεχνικοί διαφόρων ειδικοτήτων). Από την άλλη όμως στην Ελλάδα οι εταιρείες που απασχολούν ανθρώπους της πληροφορικής διαθέτουν χρήματα για την εκπαίδευσή τους μόνο όταν δεν γίνεται αλλιώς. Προσωπικά στην πορεία μου ως τεχνικός περισσότερο παρά ως προγραμματιστής σε κώδικα διέθεσα χρήματα για να κάνω κάποια σεμινάρια πολύ πριν το αντικείμενό τους γίνει "hit". Το 1996 π.χ. ακόμα φοιτητής σε ΙΕΚ πλήρωσα 2 φορές για να κάνω σεμινάρια Java. Όταν εκείνη την εποχή δεν είχε κανείς ιδέα τί είναι η Java. Αργότερα και ενώ είχα ξεφύγει από την ειδικότητα προγραμματιστής και έγινα μηχανικός συστημάτων περισσότερο ζήτησα από τον εργοδότη μου να μου πληρώσει ένα σεμινάριο της Cisco για ασύρματα δίκτυα, όταν το Wifi ήταν στα γενοφάσκια του. Το οποίο θα καλυπτώταν από το ΛΑΕΚ τελικά και η εταιρεία απλά θα μου "δάνειζε" τα χρήματα (1300€ γελοίο ποσό κατα τη γνώμη μου) μέχρι να τα εισπράξει από τον ΟΑΕΔ. Έφαγα άκυρο και τα έδωσα από την τσέπη μου. Αλλά αποφάσισα να μην ξαναδαπανήσω χρήματα και χρόνο χωρίς αυτό να απαιτηθεί από κάποια ανάγκη. Φυσικά η εταιρεία κάλυψε άλλους είδους σεμινάρια που απαιτούνταν για να πάρει την πιστοποίηση του Partner πχ... Την απροθυμία για κάλυψη δαπανών εκπαίδευσης την έχω διαπιστώσει και σε άλλες περιπτώσεις που δεν αφορούν εμένα. Που θέλω να καταλήξω; Προφανώς πρέπει να ενημερωνόμαστε και να μαθαίνουμε νέα πράγματα, το απαιτεί η δουλειά μας. Για πόσο καιρό όμως θα αφιερώνουμε χρόνο και χρήμα για να τα καρπωθούν άλλοι τελικώς;\nΑν η ίδια η εταιρεία δεν βλέπει τις προοπτικές ανθρώπων και τεχνολογίας, πως θα ακούσει τον εργαζόμενο που προσπαθεί να γίνει καλύτερος;\nΠροσωπικά αποφάσισα οτι πέραν του 8ώρου μου δεν θα θυσιάσω χρόνο για κανέναν εργοδότη. Προτιμώ να είμαι ο μέτριος τεχνικός και καλός πατέρας, σύζυγος, φίλος παρά ο ultra hi end περιζήτητος τεχνικός που έχει στην πλάτη 300 φάσκελα από όσους νομίζει τελικά οτι αγαπά.\nΑν φυσικά είσαι freelance προγραμματιστής πρέπει ο ίδιος να καλύπτεις και συχνά αυτές τις ανάγκες για ενημέρωση.\nYiannistaos 11:11 am, March 20, 2011\nΠροσωπικά πιστεύω ότι δεν "σηκώνει" να είσαι μέτριος στον κλάδο της πληροφορικής. Πρέπει καθημερινά να γίνεσαι καλύτερος. Δεν υπάρχουν 8ωρα, Σαββατοκύριακο, Αργίες, Πάσχα, Χριστούγεννα, Πρωτομαγιές.. Τα βάζεις όλα σε ένα καζάνι και προσπαθείς να τα κάνεις όλα καλά. Σίγουρα κάπου θα αποτύχεις και κάπου αλλού θα πετύχεις.\nΥπάρχει κάποιος από εσάς που ακολουθεί κάποιο καθημερινό πρόγραμμα και το τηρεί με επιτυχία;\ngpan 11:40 am, March 20, 2011\nΣτην πληροφορική όπως και σε κάθε άλλη επιστήμη υπάρχουν πολλών ειδών επαγγελματίες. Υπάρχουν άνθρωποι που θέλουν μια 8ωρη απασχόληση σε ένα ανθρώπινο περιβάλλον, χωρίς απαραίτητα να επιθυμούν την απίστευτη επαγγελματική εξέλιξη και απαίτηση για υπέρογκες αμοιβές. Απλά μια αμοιβή ανάλογη της προσφορά τους για να μπορούν να ζουν την οικογένεια τους αξιοπρεπώς. Αυτή νομίζω είναι και οι πιο αδικημένοι στην Ελλάδα. Που το γεγονός ότι μπορεί να κάνεις ικανοποιητικότατα την δουλειά σου, αλλά δεν ξοδεύεις 12ωρα στο γραφείο και δεν τρέχει μονίμως πανικόβλητος, φωνάζοντας και πιέζοντας τους συναδέλφους θεωρείται αδυναμία. Υπάρχουν βέβαια και επαγγελματίες που αυτό που κάνουν πραγματικά τους γεμίζει και αν κάποιος μπορεί να τους παρέχει ένα ιδανικό περιβάλλον, τότε είναι ικανοί να μεγαλουργήσουν και να προσφέρουν πραγματική αξία σε μια επιχείρηση. Αυτοί οι άνθρωποι συνήθως έχουν χαμηλό προφίλ και προσφέρουν στο σύνολο με μεγάλο προσωπικό κόστος. Οι περισσότεροι από αυτούς συνήθως είναι "ριγμένοι" γιατί σπάνια δουλεύουν για κάποιον επιχειρηματία που μπορεί να αντιληφθεί την προσφορά και την αξία τους. Πολλές φορές θέλουν ειδική μεταχείριση λόγω του ιδιότροπου χαρακτήρα τους, όπως όλοι οι δημιουργικοί άνθρωποι με αρκετά μεγάλο εγωισμό, και ακόμα περισσότερες φορές μπορεί να χάνουν το δίκιο τους γιατί σπάνια μπορούν να αντιληφθούν το παιχνίδι των δημόσιων σχέσεων που παίζεται μέσα σε μια εταιρεία. Τέλος υπάρχει και το είδος των ανθρώπων που "ευδοκιμεί" στο κλίμα που επικρατεί στην ελληνική αγορά πληροφορικής και … δεν θα το περιγράψω γιατί και αξία θα του δώσω μόνο με την αναφορά μου, αλλά και γιατί το blog θα γίνει ακατάλληλο για ανηλίκους.\nBottom line… υπάρχουν άνθρωποι που απλά θέλουν να κάνουν την δουλειά τους στην πληροφορική και τίποτα παραπάνω. Δεν θέλουν να ηγούνται άλλα να είναι μέλη μιας ομάδας και προφανώς μπορούν να μαθαίνουν νέα πράγματα κάτι που είναι μέρος της δουλειάς τους και του 8ώρου εργασίας.\nΑπό την άλλη άνθρωποι με αυτό που εγώ ονομάζω το "μικρόβιο του μηχανικού" που θέλουν να ξέρουν πως λειτουργούν τα πάντα, σπάνια θα βρουν τις συνθήκες που επιθυμούν σε μια ελληνική επιχείρηση και θεωρώ πως είτε θα πρέπει να καταπιέζουν ο ίδιοι τον εαυτό τους, είτε παίρνουν την μεγάλη απόφαση και το ρίσκο να επιχειρήσουν κάτι δικό τους.\nΤίποτα δεν είναι τυχαίο, σε μια επιχείρηση το θέμα δεν είναι τι άποψη έχουμε εμείς για τον εαυτό μας, αλλά τη άποψη έχουν οι άλλοι - κυρίως οι προϊστάμενοι - για μας και αν όντως μπορούμε να τους κάνουμε να αντιληφθούν τα στοιχεία που μας κάνουν ξεχωριστούς και απαραίτητους μέσα σε ένα σύνολο. Σε μια ομάδα ανθρώπων δεν είναι μόνο οι τεχνικές γνώσεις που παίζουν ρόλο στην εξέλιξη κάποιου.\nΤίποτα από όλα αυτά βέβαια δεν πρέπει να έχουν στόχο τα λεφτά. Τα λεφτά είτε θα έρθουν κατά τύχη, γιατί κάποιος καλόκαρδος επιχειρηματίας δεν θέλει να τα τρώει μόνος του και προτιμά να τα μοιράζεται μαζί μας, είτε μπορεί να καταφέρουμε εμείς να γίνουμε επιτυχημένοι επιχειρηματίες από το μηδέν και να καταλήξουμε αυτό που κάποτε βρίζαμε και μισούσαμε και να μας βρίζουν και να μας μισούν οι υπάλληλοί μας.\nΑν όμως το θέμα είναι πως θα "κονομίσουμε¨ το πιο εύκολο είναι να πάμε σε μια τράπεζα… είτε βράδυ με λοστό, είτε μέρα με κουκούλα!\nParis Apostolopoulos 12:09 pm, March 20, 2011\nΚατανοώ το προφιλ του επαγγελματία που θέλει να δουλεύει 8ωρο να κάνει απλά την δουλειά του και να μαθαίνει παράλληλα - κατα την ταπεινή μου άποψη δεν έχει μεγάλο life span ούτε επαγγελματικής ζωής ούτε εξέλιξης.\nΣυνήθως τέτοιοι επαγγελματίες γίνονται θύματα της αντικατάστασης και του μεγάλου νόμου που λέει τα γέρινα άλογα τα σκωτώνουν πρώτα. Ο μεσήλιας προγραμματιστής οπου δεν ενδιαφέρεται και πολυ να μάθει κάποιο νέο κόλπο και απλά θέλει να ακολουθεί τις προσταγές άλλων - μετά απο μερικά χρόνια ιδιαίτερα μετά τα 30 αρχίζει και γίνεται υποψήφιος για αποχώρηση - όταν 1 ή 2 25άρηδες έρθουν στην θέση του τα μισά λεφτά!Τότε και αυτός αλλά και η οικογένεια του θα ψάχνουν να βρουν από που τους ήρθε. Δεν ξέρω για σένα αλλά το συγκεκριμένο σενάριο το έχω δει να γίνεται - μπροστά στα μάτια μου!\nΕίναι κακό λοιπόν να γεμίζουμε κάποιον βαριεστημένο ή μετρίο προγραμματιστή με την παραίσθηση ότι απο μια ηλικία και μετά - μπορεί απλά να αράξει να ηρεμήσει να ζητήσει 800 euro και να ζήσει ήρεμα και ταπεινά την οικογένεια του. Δεν νομίζω ότι υπάρχει αυτό - ρεαλιστικά δεν το νομίζω.\nΌσο για το παιχνίδι των δημόσιων σχέσεων εχει απόλυτο δίκιο - δεν είναι μοναδικό φαινόμενο της ελληνική αγοράς - αλλά είναι η έλλειψη ανταγωνιστικότητας σε εμας που στρεβλώνει την κατάσταση και κάνει το πρόβλημα πιο μεγάλο!\nΗ ελληνική αγορά είναι μικρή και με μεγάλες ανωμαλίες που σωστά ζωγράφισες στο comment σου.\nΤο μόνο που λέω είναι ότι εν έτη 2011 ο συγχρονος επαγγελματίας της πληροφορικής αν δεν είναι έτοιμος να αποδεχτεί τα δύσκολα του επαγγελμάτος και ένα απο αυτό ειναι η δια βίου μάθηση τότε καλύτερα είναι να αφήσει τον κλάδο και να ακολουθήσει κάποιον άλλο τομέα που δεν θα έχει απαιτήσεις σε αυτό το κομμάτι. Πχ να γίνει ηλεκτρολόγος, υδραυλικός ή κάτι που να βασίζεται κυρίως στον σωματικό μόχθο και που θα είναι το μέτρο της επίδοσης του και όχι στις νοητικές του ικανότητες και θέληση να τις εξασκεί.\nΕγώ λυπάμαι που βλέπω παιδιά απόφοιτους πληροφορικής να λένε - ακόμα και στο πανεπιστήμιο δεν ήξερα πως άνοιγε ο υπολογιστής και μετά να προσπαθούν να γίνουν δάσκαλοι ή να αράξουν σε κανένα γραφειάκι στο δημόσιο να παίζουν πασιεντζα να αλλάζουν καμία ταινία απο την backupέρια και να ζουνε ταπεινά την οικογένεια τους με 1000-1200 euro και ένα επίδομα.\nΟι καιροί αλλάζουν και το συγκεκριμένο attitude θα δεχθεί μεγάλη επίθεση!\nΗ πληροφορική και ο προγραμματισμός είναι τέχνη..ή κοντα σε τέχνη θέλει μια ιδιοτροπία και προσωπικότητα για να το εξασκείς.\nTeo 1:43 pm, March 20, 2011\nΑυτο με το γερικο αλογο πιστευω ειναι μεγαλη αληθεια και το βλεπω γυρω μου. Ετσι και εγω που ειμαι 25 εχω πολλα να δωσω και θελω απλα πολλες φορες και ιδια η επιχειρηση δεν ειναι σε "φαση" να σε εξελιξη ομως εκει πρεπει να προσπαθεις μονος σου και να μην αραζεις και να λες ωραια εχω τον μισθο μου και το 8ωρο και ως εκει..πρεπει να κανεις το κατι παραπανω στις εποχες μας για να εισαι μπροστα, και φυσικα οι δημοσιες σχεσεις παιζουν παρα πολυ μεγαλο ρολο!!\ngpan 6:15 pm, March 20, 2011\nΓια να μην παρεξηγηθώ, δεν λέω ότι δεν πρέπει ο καθένας να προσπαθεί για την εξέλιξη του και για την επίτευξη των προσωπικών του στόχων.\nΌμως ο χώρος της πληροφορικής είναι μεγάλος και χωράει ανθρώπους με πολλά και διαφορετικά προφίλ. Μου φαίνεται σαν να επικεντρωνόμαστε στο προφίλ κάποιου που φιλοδοξεί να γίνει Software Architect.\nΚάποιοι όμως πρέπει να είναι και users στο software που φτιάχνουμε κάποιοι πρέπει να έχουν και τον άχαρο ρόλο του support των εφαρμογών, άλλοι να το πουλάνε και άλλοι να κάθονται με τρομερή αυτοσυγκράτηση να "τρώνε ξύλο" από τον πελάτη όταν το προϊόν δεν είναι έτοιμο στην ώρα του ή όπως ο πελάτης το περίμενε.\nΌλα αυτά συνήθως κάποιος που έχει δαπανήσει χιλιάδες ώρες προσωπικό χρόνο για να φτάσει σε ένα πολύ υψηλό τεχνικό επίπεδο δύσκολα θα μπορούσε να αποδεχτεί. Και όμως και αυτοί οι επαγγελματίες συνήθως προέρχονται από σχολές πληροφορικής και δεν θέλουν να γράφουν κώδικα όλοι τους τη ζωή. Συνήθως ξεκινάνε από developers μόνο και μόνο για να μπορέσουν να μεταπηδήσουν σε κάτι άλλο και προφανώς δεν φτάνουν ποτέ να γράφουν έστω και ικανοποιητικού επιπέδου κώδικα.\nΜου έχει τύχη πάρα πολλές φορές να έχω την ευθύνη υλοποίησης κάποιου έργου και να είμαι υποχρεωμένος να ολοκληρώσω το έργο με ανθρώπους που δεν έχουν τα απαραίτητα προσόντα είτε για να παραμείνει χαμηλό το κόστος του έργου, είτε λόγω έλλειψης κατάλληλων ανθρώπων.\nΣε μια χώρα που η έλλειψη υποδομών είναι πασιφανέστατη και με δεδομένο πως τα επόμενα χρόνια θα υπάρξει μεγαλύτερη πίεση στο κόστος υλοποίησης- που πάντα υπήρχε λόγω της μικρής αγοράς- πραγματικά δεν μπορώ να δω πιθανότητα βελτίωσης της ποιότητας σε αυτόν τον τομέα. Αν και ικανοί άνθρωποι πότε δεν χάνονται και πάντα είναι απαραίτητοι, μου φαίνεται πως αυτό που θα δούμε στην Ελλάδα τα επόμενα χρόνια είναι της πολυεθνικές που ήδη δραστηριοποιούνται στην χώρα μας να δημιουργούν στρατιές προγραμματιστών με φτηνά μεροκάματα. Και μην πηγαίνει το μυαλό σας στην Ινδία… αυτή έχουν να επιδείξουν ήδη πολύ περισσότερα στην πληροφορική και σε ακαδημαϊκό και επιχειρηματικό επίπεδο.\nAnyway… μεγάλη κουβέντα άνοιξες φίλε Πάρη :-)\nκαι δεν μπορεί να εξαντληθεί εύκολα σε ένα blog entry. Δεν διαφωνώ μαζί σου, απλά είναι ένα θέμα που με απασχολεί και εμένα αρκετά και μάλλον σηκώνει πολύ συζήτηση. Ίσως θα ήταν καλή ιδέα αν μπορούσε το JHUG να έχει κάποιο χώρο να βρισκόμαστε και για ανταλλαγή απόψεων πιο συχνά. Να συζητάμε και τέτοιου είδους θέματα που, θέλω να πιστεύω, ενδιαφέρουν αρκετούς από μας.\nwsofiaw 7:28 am, March 21, 2011\nΜπράβο Πάρι πολύ ωραίο post!!!\nSpyros Doulgeridis 7:47 am, March 21, 2011\nΣιγουρα θελει κυνηγι ο χωρος μας αλλα οπως λεει και ο cghera μην καταληξουμε να παμε για μαλλι και να βγουμε κουρεμενοι. Πιστευω οτι πρεπει να το κυνηγας οσο οι ανθρωποι που αγαπας δεν απογοητευονται (γιατι ευχαριστημενοι με τοσο λιγο χρονο που θα τους δινεις μαλλον δυσκολο το βλεπω).\nΠολυ ωραιο θεμα! Μπραβο Παρη!\nParis Apostolopoulos 8:19 am, March 21, 2011\n@Spyros Ευχαριστώ επίσης!\n@gpan X-tra Ευχαριστώ για τα εύστοχα και πάντα ευγενικά σχόλια. Κάθε μήνα στο JHUG (συνάντηση στο collab) κάνουμε συχνά πυκνά τέτοιες συζητήσεις στα διαλείμματα - ίσως μια πιο ανοιχτή συζήτηση - panel να έβγαζε πιο πολλά πράγματα.\nΑπό εκεί και πέρα, να σημειώσω ότι μάλλον επί της ουσίας πιο πολύ συμφωνούμε παρά διαφωνούμε! Ίσως ο τόνος γραφής του κειμένου μου να είναι κάπως υπερβολικός - το οποίο το αναγνωρίζω και το παραδέχομαι. Γίνεται επίτηδες για να ταρακουνήσω τον οποιοδήποτε αναγνώστη.\nΓενικότερα εκτιμώ σαν επαγγελματίας όλους όσους προσπαθούν να μείνουν στα πράγματα σε όλες τις θέσεις και προφιλ. Δηλαδή up to date tester, admins, αναλυτές θεωρώ ότι μέσα από την δια βίου εκπαίδευση μπορούμε να πετύχουμε πιο πολλά και αν δεν μπορούμε να πετύχουμε ίσως να διασφαλίσουμε κάποια στον ανταγωνισμό που γίνεται όλο και πιο έντονος.\nΝα πω σε αυτό το σημείο ότι αυτή την εποχή βρίσκομαι αρκετά κοντά στο να φάω και εγώ την σφαλιάρα της κρίσης -> απολύσης (pointer χαχα) παρόλα αυτά θα συνεχίσω να υποστηρίζω ότι ο σωστός επαγγελματίας πρέπει να χτίζει πάνω στις δυνάμεις και skill του και να μην αφήνεται στο έλεος της κάθε εταιρίας. Στο βαθμό που μπορεί ο καθένας.\nsitemaker 2:49 pm, March 21, 2011\nΓιατί ρε παιδιά είναι τόσο κακό να είσαι δάσκαλος. Μη τρελαθούμε.. Ασχολείσαι με πληροφορική, μεταλαμπαδεύεις την γενική γνώση περί της πληροφορικής έχεις καλό ωράριο, και ζεις μια ευτυχισμένη ζωή. Όσο για τα χρήματα αν έχεις ανάγκη δουλεύεις επιπλέον είτε ως προγραμματιστής, τεχνικός κτλ.\nΑς μη λυπόμαστε τους δασκάλους ας λυπόμαστε τους εαυτούς μας που σε λίγο δεν θα έχουμε δουλειά.\nΠάντως συμφωνώ πως για να είσαι καλός θέλει συνεχές διάβασμα και ενημέρωση .\ncghera 3:09 pm, March 21, 2011\nΝα ξεκαθαρίσω οτι λέγοντας οτι προτιμώ να είμαι μέτριος δεν σημαίνει οτι δεν διαβάζω, δεν ενημερώνομαι, δεν προσπαθώ να γίνω καλύτερος. Πάντα όμως μέσα στο πλαίσιο του ωραρίου μου και των αντοχών μου. Ο όρος μέτριος αναφέρεται στον χαρακτηρισμό που μπορεί δέχομαι από άλλους επειδή δεν με βλέπουν να λιώνω πάνω από την οθόνη, να χτυπάω 12ώρα κλπ κλπ.\nΕργασία εκτός ωραρίου υφίσταται φυσικά, πάντα κάτι τυχαίνει στην πληροφορική αλλά για μένα είναι εξαίρεση και όχι ο κανόνας. Όπως είπα και στο αρχικό μου post θα επιδιώξω να μάθω και να ενημερωθώ αλλά όχι (πια) με δικά μου έξοδα, ή με δωρεάν τρόπους.\nΠροσωπικά αν και ακόμα δεν έχω απολυθεί από εργοδότη ουδέποτε θεώρησα τον εαυτό μου αναντικατάστατο.\nΌσο για τα γέρικα άλογα πιστεύω οτι οι γνώσεις σπάνια θα μας σώσουν από την απόλυση, γιατί κι εγώ έχω δει εταιρείεα να απολύει τον μοναδικό γνώστη ενός λογισμικού τον οποίο υποτίθεται οτι είχαν ανάγκη σε απόλυτο βαθμό και να τον αντικαθιστά ένας νεότερος εργαζόμενος που δεν είχε ιδέα του αντικειμένου ("φάε τα μούτρα σου και βρες το...")\nΜπούλης 6:03 pm, March 21, 2011\nΩραιο θέμα άνοιξες Πάρη. Αν και χρησιμοποιείς το δικό σου επάγγελμα ως παράδειγμα νομίζω ότι πάνω-κάτω αυτά που αναφέρεις ισχύουν σε όλα τα επαγγέλματα.\nΘα προσθέσω στη σκέψη σου και την παράμετρο της τύχης. Όχι γενικά και αόριστα αλλά το πόσο τυχερός θα είσαι τα πρώτα χρόνια της επαγγελματικής σου σταδιοδρομίας να πέσεις σε μια εταιρεία που θα δουλεύει σε ένα σωστό πλαίσιο και το κυριότερο σε τι προϊστάμενο θα πέσεις.\nΜετά από αρκετά χρόνια εργασιακής εμπειρίας έχω καταλήξει ότι στα επαγγελματικά τους οι άνθρωποι χωρίζονται στις εξής κατηγορίες , οσο αφορά γνώσεις, χαρακτήρα κλπ δηλαδή το συνολικό "πακέτο" που λένε και στο x-factor... (σε παρένθεση το ποσοστό τους επί του συνόλου)\n- Οι άριστοι (5%)\n- Οι πολύ καλοί (10%)\n- Ο μέσος όρος (60%)\n- Οι "χωρίς ελπίδα" (25%)\nΟι άριστοι και οι πολύ καλοί δεν έχουν κανένα πρόβλημα. Ακόμη και αν πέσουν στο χειρότερο δυνατό περιβάλλον είτε θα το αλλάξουν φέρνοντας το στα μέτρα τους είτε θα φύγουν και θα βρουν κάποιο καλύτερο. Και είναι σίγουρο ότι θα το βρουν.\nΟι "χωρίς ελπίδα" επίσης κατά κανόνα είναι καταδικασμένοι στη μετριότητα.\nΤο θέμα είναι τι γίνεται για τους περισσότερους από εμάς που βρισκόμαστε στο 60%. Εδώ κατά τη γνώμη μου παίζει πολύ μεγάλο ρόλο ο παράγοντας εταιρεία/προϊστάμενος. Ενας σωστός συνδυασμός μπορεί να σε απογειώσει και να σε στείλει στο top 15% και αντίθετα ένας κακός συνδυασμός μπορεί να σε καταδικάσει επαγγελματικά. Και το κακό σε αυτή την περίπτωση είναι ότι δεν θα το πάρεις χαμπάρι πριν περάσουν αρκετά χρόνια (αν το πάρεις που μάλλον δεν θα το πάρεις) και θα είσαι ήδη πολύ "ευνουχισμένος" για να αντιδράσεις.\nΟπότε σε όσους διαβάζουν αυτές τις γραμμές και είναι στα πρώτα 2-3 χρόνια δουλειάς θα πρότεινα το εξής:\nΣτο τέλος κάθε μήνα να κάνετε έναν μινι απολογισμό του τι καινούργιο μαθατε. Δεν μιλάω μόνο για τεχνικές γνώσεις του στυλ "εμαθα να κάνω καλά xml parsing" αλλά και πιο γενικά πράγματα, όπως πχ. "όταν έχω κάνει λάθος το παραδέχομαι έγκαιρα γιατί μετά είναι δύσκολο να το μαζέψω". Εάν περάσουν 3-4 συνεχόμενοι μήνες και στον απολογισμό του μήνα δεν βγαίνουν πράγματα, ακόμη και αν όλα σας φαίνονται ότι πηγαίνουν καλά (λεφτά, ωράριο κλπ) αρχίστε να ψάχνεστε. Μάλλον έχετε βαλτώσει!\nJol1naras 12:08 am, March 24, 2011\nΑυτό το ποστ θα το στείλω σε πάνω από 15 άτομα, τα οποία μου γκρινιάζουν για την αγορά και τον ευνοημένο κόσμο της πληροφορικής. Μέσα σε αυτά θα είναι και μερικοί πληροφορικάριοι που δεν λένε να ξεστραβωθούν και να μάθουν τίποτα καινούργιο…\nΚαι γαμώ τα ποστ, Παρη...\nΠέτρος 9:36 pm, March 27, 2011\nΠολύ εύστοχα τόσο η ..εισήγηση του Πάρη όσο και τα σχόλια (κυρίως αυτό με τα διαφορετικά προφίλ και τις απαιτήσεις που αυτά έχουν).\nΘυμήθηκα μια πρόσφατη ανάρτηση του Seth Godin http://sethgodin.typepad.com/seths_blog/2010/12/the-worlds-worst-boss.html?utm_source=feedburner&utm_medium=feed&utm_campaign=Feed%3A+typepad%2Fsethsmainblog+%28Seth%27s+Blog%29&utm_content=Google+Reader και μοιάζει πράγματι πολύ δύσκολη η ισορροπία μεταξύ της αυτομόρφωσης αλλά και του να μην κατηγορείς εαυτόν διαρκώς για υστέρηση...\nΜοιάζει να έχεις βρει αυτή την ισορροπία Πάρη και μας εμπνέεις να την αναζητήσουμε κι εμείς (οι αναγνώστες γενικώς)!\nΥΓ. Κάποια στιγμή θα ήθελα να κατασταλλάξουμε στη χρήση του όρου "Πληροφορικός" αντί για "Πληροφορικάριος", μιας και ο τελευταίος όρος τείνει να χρησιμοποιείται με μάλλον απαξιωτική χροιά...


Tefal OPTIMO POWER Συχνές ερωτήσεις MB402232\nΚόπτες και Μύλοι >\nTefal OPTIMO POWER Συχνές ερωτήσεις\nΚωδικός : MB402232\nΓιατί μένουν υπολείμματα τροφίμων στο σωλήνα τροφοδοσίας/επάνω στον κώνο/στην κασέτα;\nΕίναι φυσιολογικό μια μικρή ποσότητα τροφίμων να μένει χωρίς να έχει κοπεί σε κομμάτια/σε φέτες ή να έχει τριφτεί έτσι ώστε ο πιεστήρας τροφίμων να μην τρίβεται στις αιχμηρές λεπίδες του κώνου/της κασέτας.\nΓιατί ο τεμαχιστής μου δεν κόβει/τρίβει/τεμαχίζει σωστά;\nΜερικά τρόφιμα δεν είναι κατάλληλα για τεμαχισμό/κόψιμο/τρίψιμο. Σιγουρευτείτε ότι χρησιμοποιείτε τον κατάλληλο κώνο/κασέτα για τα τρόφιμα που προσπαθείτε να παρασκευάσετε και ότι τα τρόφιμα έχουν τοποθετηθεί στη σωστή θέση πρώτα στον σωλήνα τροφοδοσίας πριν από τον τεμαχισμό/κόψιμο/τρίψιμο. Επίσης, τα συστατικά που χρησιμοποιείτε πρέπει να είναι σφιχτά και φρέσκα για να πετύχετε ικανοποιητικά αποτελέσματα και να αποφύγετε τη συσσώρευση τροφίμων στη λαβή (οι πληροφορίες ποικίλουν ανάλογα με το μοντέλο προϊόντος).\nΤι πρέπει να κάνω εάν τα συστατικά του φαγητού κολλήσουν στα τοιχώματα;\nΕάν κομμάτια του φαγητού κολλήσουν στις πλευρές του δοχείου (ζαμπόν, κρεμμύδι κ.λπ.), απενεργοποιήστε τη συσκευή, βγάλτε την πρίζα, αφαιρέστε τα κομμάτια με τη βοήθεια μιας σπάτουλας και ανακατέψτε τα ξανά μαζί με το υπόλοιπο φαγητό μέσα στο δοχείο. Βάλτε ξανά τη συσκευή στην πρίζα και ενεργοποιήστε τη λειτουργία παλμού 2 ή 3 φορές ακόμα. ΠΟΤΕ μην βάζετε τα δάχτυλα ή τα χέρια σας μέσα στο δοχείο ή κοντά στη λεπίδα.


HEXAGONA Τσάντα χιαστί και ώμου μαύρη 25250\nHEXAGONA Τσάντα χιαστί και ώμου μαύρη GRT17P - 25250-01\nΤσάντα ώμου αλλά και χιαστί, σε μαύρο χρώμα, της Γαλλικής εταιρείας Hexagona. Εσωτερικά, διαθέτει τρεις χώρους, εκ των οποίων οι δύο κλείνουν με φερμουάρ. Επίσης διαθέτει και μία μικρότερη εσωτερική τσέπη με φερμουάρ αλλά και θήκη για κινητό. Εξωτερικά, έχει δύο τσέπες με φερμουάρ, η μία βρίσκεται στο μπροστινό καπάκι και η άλλη στην πίσω πλευρά της τσάντας.\nHEXAGONA Τσάντα χιαστί και ώμου μαύρη GRT17P


Ελένη Μενεγάκη: Τέλος η πολυτελής βίλα στα Μελίσσια; - Ο λόγος που πουλάει το σπίτι και η νέα της κατοικία\nΕλένη Μενεγάκη: Τέλος η πολυτελής βίλα στα Μελίσσια; – Ο λόγος που πουλάει το σπίτι και η νέα της κατοικία\nby Niki M. 04/04/2022 12:10 06/04/2022 19:13 2876\nΗ Ελένη Μενεγάκη πουλάει την πολυτελή μονοκατοικία της στα Μελίσσια, σύμφωνα με αποκαλύψεις που έκανε ο Γιώργος Λιάγκας, το πρωί της Τετάρτης, στο Πρωινό.\nΣύμφωνα με πληροφορίες του Znews, ο λόγος που η Ελένη αποφάσισε να μετακομίσει είναι ότι η μονοκατοικία στα Μελίσσια είναι προς πώληση, προκειμένου να λάβει το μερίδιό του ο Γιάννης Λάτσιος, ο οποίος ζει με τον γιο τους Άγγελο, σε νοικιασμένη μεζονέτα στην περιοχή της Εκάλης.\nΌσο για το νέο διαμέρισμα της Ελένης Μενεγάκη και του Ματέο Παντζόπουλου, εκτός απροόπτου, θα είναι έτοιμο μέσα στην Άνοιξη και όταν πουληθεί η μονοκατοικία στα Μελίσσια, θα υποδεχτεί το ζευγάρι με τη 16χρονη Λάουρα, τη 13χρονη Βαλέρια και την 6χρονη Μαρίνα.\nΕλένη Μενεγάκη: Χωρίς ρετούς στα 52 και +10 κιλά – Σούσουρο με την φωτογραφία που διέρρευσε με μαγιό\n25/05/2022 11:51 32\n23/05/2022 16:39 97\n23/05/2022 13:26 138\n22/05/2022 18:15 22/05/2022 18:17 178


Ειμαι έγκυος αλλά δεν μπορώ να κόψω εντελώς το κάπνισμα - Α,ΜΠΑ\nΑΡΧΙΚΗ Χωρίς κατηγορία Ειμαι έγκυος αλλά δεν μπορώ να κόψω εντελώς το κάπνισμα\nΑισθάνομαι αφόρητες τύψεις, κλαίω ξαφνικά και φοβάμαι ότι είμαι κακή μάνα\nαπό Νίκος Αθανασόπουλος 05.01.2021, 19:00 7.6k Views 22 Σχόλια\nΕίμαι έγκυος στο πρώτο μου παιδάκι και δυστυχώς μανιώδης καπνίστρια. Κατάφερα και το έχω μειώσει στα 3 τσιγάρα την ημέρα (από τα 25 προ εγκυμοσύνης) ενώ ο γιατρός που με παρακολουθεί με έχει καθησυχάσει ότι δεν υπάρχει κάποιο πρόβλημα με αυτό τον αριθμό τσιγάρων. Ωστόσο ειλικρινά υποφέρω: ξυπνάω στον ύπνο μου με εφιάλτες, υπάρχουν μέρες που αισθάνομαι αφόρητες τύψεις, κλαίω ξαφνικά, φοβάμαι ότι είμαι κακή μάνα , γκουγκλάρω και διαβάζω τα χειρότερα, φοβάμαι ότι το μωράκι θα γεννηθεί και την επόμενη ημέρα θα πεθάνει ,(σύνδρομο αιφνίδιου θανάτου) κλπ. Αντιλαμβάνομαι ότι κρίνομαι πολύ αυστηρά αλλά αποζητώ και μια πιο ψύχραιμη ματιά σε αυτό.\nείναι πραγματικά θλιβερό ότι στην κοινωνία μας η έγκυος γυναίκα και ακόμα περισσότερο η μητέρα αναγκάζεται να αντιμετωπίζει την αυστηρή κριτική και ειδικότερα από ανθρώπους που δεν έχουν απολύτως καμία δικαιοδοσία – βασικά κανένας δεν έχει τη δικαιοδοσία να κρίνει -. Και να είσαι σίγουρη ότι δεν είναι μόνο το κάπνισμα. Είναι τα πάντα. Αν η γυναίκα θα δουλέψει ή τι θα κάνει στην εγκυμοσύνη, τι θα φάει, πως θα γεννήσει, αν θα κάνει επισκληρίδιο, αν θα θηλάσει, αν θα αφήσει το παιδί να βγει για μια βόλτα, τι θα φορέσει, αν θα πάει το παιδί στον παιδικό σταθμό, τι θα το ταΐσει και πολλά άλλα. Η λίστα με τις “απόψεις” που αναγκάζεται και ακούει μια έγκυος και μετά μια μητέρα είναι πραγματικά ατελείωτη. Το γεγονός όμως ότι συμβαίνει πολύ συχνά αυτό δεν σημαίνει ότι πρέπει να γίνεται και αποδεκτό. Είναι κρίμα να αποδέχεσαι να βάζεις τον εαυτό σου στη θέση του κρινόμενου. Χρειάζεται αρκετή και συνειδητή προσπάθεια για να αγνοήσεις τον περίγυρο σου και τις απόψεις που θα σου λένε για τα επόμενα -πολλά- χρόνια.\nΌσον αφορά στο τσιγάρο και το κάπνισμα στην εγκυμοσύνη και τη λοχεία, είναι σωστό για κάθε γυναίκα που είναι έγκυος να προσπαθεί να το ελαττώσει, και αν είναι δυνατόν να το κόψει εντελώς. Είναι αλήθεια ότι το κάπνισμα αυξάνει την πιθανότητα επιπλοκών στην κύηση, όπως των θρομβοεμβολικών επεισοδίων, της ενδομήτριας καθυστέρησης της ανάπτυξης και μετά τη γέννηση του συνδρόμου αιφνιδίου θανάτου. Πρέπει όμως να θυμάσαι ότι η πιθανότητα αυτών των επιπλοκών είναι κατ’ αρχήν πάρα πολύ μικρή, και ένας τόσο μικρός αριθμός τσιγάρων τη μέρα έχει αντίστοιχα μικρή επίδραση σε αυτό το ποσοστό. Επιπλέον η πιθανότητα των επιπλοκών έχει άμεση σχέση και με τον αριθμό των τσιγάρων που καπνίζει μια γυναίκα μέσα στη μέρα, και 3 τσιγάρα έχουν πολύ μικρότερη επίδραση από ότι τα 25, τόσο στη δική σου υγεία όσο και στου παιδιού. Ένα ακόμα πλεονέκτημα από τη δραστική μείωση του καπνίσματος αφορά στην βελτίωση της δικής σου υγείας την οποία μπορείς να δεις σε ελάχιστο καιρό.\nΤο να μειώσεις το κάπνισμα από τα 25 τσιγάρα στα 3 μέσα σε τόσο λίγο καιρό είναι ένας άθλος και δεν θα έπρεπε να αισθάνεσαι άσχημα που δεν το έχεις κόψει εντελώς. Αν κατάφερνες να το μειώσεις και άλλο, θα ήταν καλό, αλλά δεν χρειάζεται να αισθάνεσαι τόσο άσχημα αν δεν έχεις φτάσει εκεί. Ειδικά η περίοδος που διανύουμε είναι πολύ δύσκολη για την πραγματοποίηση τέτοιων δραστικών αλλαγών. Περεταίρω βοήθεια κατά την διάρκεια της εγκυμοσύνης μπορεί να προσφέρουν τα patches νικοτίνης τα οποία θεωρούνται ασφαλή για αυτή την περίοδο. Όσο για τα ηλεκτρονικά τσιγάρα, ενώ θεωρούνται ασφαλέστερα από τα κανονικά τσιγάρα, για την εγκυμοσύνη δεν υπάρχουν ακόμα δεδομένα ασφαλείας, οπότε συνιστάται να αποφεύγονται.\nΑπό το μήνυμά σου φαίνεται ότι έχεις πάρα πολύ άγχος. Και είναι πάρα πολύ λογικό. Η εγκυμοσύνη, ειδικά στο πρώτο παιδί, είναι πάρα πολύ αγχωτική περίοδος και πολλές γυναίκες νιώθουν ότι χάνουν τον έλεγχο, νιώθουν τρόμο μπροστα στο άγνωστο και στις προκλήσεις της γονεϊκότητας που έρχονται. Το άγχος αυτό βρίσκει πάρα πολλούς τρόπους να εκφραστεί. Έχεις σκεφτεί ποτέ μήπως το γεγονός ότι τρομοκρατείσαι από τις πιθανές επιπλοκές του τσιγάρου να είναι απλά μια έκφανση της αβεβαιότητας για το παιδί που έρχεται και για το πως θα ανταποκριθείς στην υποχρέωση του να το φροντίζεις; Αν είναι έτσι, ακόμα και αν σταματούσες το τσιγάρο εντελώς, το άγχος για το μωρό πιθανώς να επέστρεφε με κάποια άλλη μορφή. Ίσως στην διαχείριση του άγχους να μπορούσε να σε βοηθήσει κάποια συζήτηση με εγκύους και νέες μητέρες από τον κύκλο σου, με τις οποίες μοιράζεστε κοινές εμπειρίες. Επιπλέον, πολλά μαιευτήρια πλέον κάνουν δωρεάν “μαθήματα τοκετού και προετοιμασίας γονέων”. Ακόμα και αυτή η μικρή αλληλεπίδραση με γυναίκες που βρίσκονται στην ίδια φάση με εσένα μπορεί να σε βοηθήσει. Ακόμα, μερικά μαθήματα για τη φροντίδα που χρειάζεται ένα βρέφος μόλις γεννηθεί, μπορεί να μειώσει λίγο το άγχος και να σε κάνει να νιώσεις πιο εξοικειωμένη με αυτή τη φάση και να βελτιώσει το πώς αισθάνεσαι.\nΨύχραιμη, με ενσυναίσθηση, φιλική και μαζί επιστημονική.\nΕνημερώνει υπεύθυνα, κατεβάζει τόνους, ηρεμεί, ξε-φοβίζει με στοιχεία.\nΕυχαριστούμε κύριε Αθανασόπουλε.\nΓια άλλη μία φορά εξαιρετική τοποθέτηση κε Αθανασόπουλε. Φίλη γραφούσα, ούσα έγκυος και εγώ που δεν καπνίζω μπορώ να σου πω ότι έχω τα ίδια άγχη με σένα. Ιδίως το σύνδρομο αιφνίδιου θανάτου μου έχει γίνει εφιάλτης. Το δικό μου άγχος το έχω τοποθετήσει στην εξεταστική, πως θα μπορέσω να διαβάσω με το νεογέννητο. Μπράβο που κατάφερες να μειώσεις τόσο το κάπνισμα. Επίσης, μείζων σημασία στην εγκυμοσύνη έχει και η ψυχολογία. Είναι δύσκολο, αλλά αν αρχίσεις να μιλάς ανοιχτά για αυτό θα δεις ότι είμαστε πολλές που αντιμετωπίζουμε την ίδια κατάσταση. Τέλος, σου εύχομαι να πάνε όλα καλά και με… Διαβάστε περισσότερα »\nΜε το καλό τα bébé σας ερωτωσα και Meddle!!!\nΑγαπητε Νικο, τι υπεροχη απαντηση. Γεματη με πραγματικο ενδιαφερον προς τον ανθρωπο και οχι απλη καταγραφη των επιστημονικων δεδομενων.\nΑγαπητη φιλη, δωσε μεγαλη σημασια στα λογια του γιατρου περι αγχους και ενοχων. Οταν φυγει το αγχος σου για το συγκεκριμενο θεμα να σαι σιγουρη οτι θα αντικασταθει με κατι αλλο. Ειναι τοσο ευκολες οι ενοχες και μπορουν να σε κατακλυσουν ολοκληρωτικα αν δεν προσεξεις.\nΩς μαμα 2 μικρων παιδιων εχω καταληξει οτι καλη μαμα ειναι μια μαμα χαρουμενη, ηρεμη και αποφασισμενη. Με το καλο το μωρο σου🌷🌷\n3 τσιγάρα την ημέρα είναι μέσα στο επιτρεπτό όριο κατα τους γιατρούς όπως και ένας καφές τη μέρα και 2 ποτηρια κρασί την εβδομάδα. Αν μπεις στο ιντερνετ όμως και διαβάσεις εννοείται πως θα γράφουν να τα κόψεις όλα μαχαίρι πριν καν μεινεις έγκυος, και μόνο που κάνεις προσπάθεια! Κατά την εγκυμοσύνη μου μια φίλη με έβαλε στο φεισμπουκ σε ομάδες “εγκυος και νεα μαμα”, και “ομαδα υποστήριξης του μητρικού θηλασμού”. Σε μια εβδομάδα απενεργοποιησα τις ειδοποιήσεις για τις ομάδες. Ακολούθα πιστά τις οδηγίες που σου δίνει ο γυναικολόγος σου και μόνο και μην κοιτάς ατο ιντερνετ. Είναι πηγή πανικού… Διαβάστε περισσότερα »\nαυτες οι ομαδες ειναι γεματες υστερία!\nΚαι το τσιγάρο κάνει κακό, και η ζάχαρη και το κρέας και η ακινησία, και η ζωή στην πόλη, και η δουλειά, και ο συγχρονισμός μας με τους άλλους και ο αέρας που αναπνέουμε.\nΤο τσιγάρο είναι εθισμός και το ότι το πήγες στα τρία τη μέρα είναι θαυμάσιο, σε ζηλεύω.\nΣπουργίτη, με προβληματίζεις. Γιατί ο συγχρονισμός μας με τους άλλους μας κάνει κακο;\nΈμεινα έγκυος μήνα Αποκρεων και το 15νθημερο πριν την καθυστέρηση, πηγαίναμε από πάρτι σε πάρτι και έπινα εξιεφτά τζιν τονικ στο καθένα. Μέσα στο άγχος ότι το παιδί μου θα βγει εθισμένο στο τάνκερει, το λέω στη γυναικολόγο μου μετά τον πρώτο υπέρηχο και χωρίς ίχνος ειρωνείας, μου απαντάει:”Τέλεια. Στην υγειά σου”.\nΚαλωσόρισες στη μητρότητα dear.\nΚάθε μέρα έχει άγχος στη χώρα αυτή.\nΜε το καλό το μωρό σου.\nΚι εγώ κάπνιζα πολυ και δεν κατάφερα να το κόψω τελείως, το μείωσα όμως στα τρία τσιγάρα τη μέρα. Δεν κατάφερα να το κόψω ούτε στο θηλασμό, το κράτησα όμως στα τέσσερα πέντε τη μέρα. Δυστυχώς το έχω αυξήσει πάλι,αν και δεν έχω αποθηλάσει εντελώς. Από όσο ξέρω παντως αφήνουν οι γιατροί κανα δυο τρία τσιγάρα τη μέρα, επομένως θα έλεγα κι εγώ να δεις μήπως το άγχος σου προέρχεται από την καινούργια κατάσταση εν γένει. Με το καλό!\nΜε το καλό το μπεμπε να σας έρθει.\nΑπλά θα ήθελα να σε ρωτήσω τι στάση κρατάει ο σύντροφος σου απέναντι σε αυτό. Μηπως σε κατηγορεί η τσαντιζεται επειδή καπνίζεις 3 ρημαδοτσιγαρα;\nΑγαπητή γράφουσα, πισω στις αρχές τις δεκαετίας του ’80 η μαμά μου ήταν φανατική καπνίστρια και καθώς αφενός δεν είχε την κατάλληλη ενημέρωση στο χωριό που έμενε τότε, αφετέρου είχε μια πολύ openmind οπτική (για την εποχή πάντα), όταν έμεινε έγκυος σε εμένα έκανε 1-2 πακέτα την ημέρα και έπινε αρκετούς καφέδες! Βγήκα λοιπόν μια χαρά (προφανώς ήμουν πολύ τυχερή) αλλά τί θέλω να πω? Όλα είναι θέμα πιθανοτήτων και φυσικά πρέπει να κάνεις ότι περνάει από το χέρι σου ώστε να έχεις τις πιθανότητες με το μέρος σου! Είναι πολύ μεγάλο βήμα το ότι κανεις τρία τσιγάρα την ημέρα… Διαβάστε περισσότερα »\nΦιλη γραφουσα ειναι αναμενομενο να εχεις τοσες ενοχες για το θεμα αυτο, γιατι ΟΛΗ η κοινωνια σου τις επιβεβαιωνει και τις ενισχυει συνεχως. Ακομα και σε αυτο εδω το φεμινιστικο σαιτ, ειναι σοκαριστικο το ποσο επιπολαια κρινουν ορισμενα ατομα εκ του ασφαλους κατι τοσο προσωπικο που αφορα μονο την εγκυο και τον γιατρο της. Ειναι πραγματικα θλιβερο. Αυτο που εχω να σου πω ειναι οτι η μητερα μου ειναι ιδια περιπτωση με τη δικη σου, φανατικη καπνιστρια, στην εγκυμοσυνη το μειωσε στα τρια την ημερα με εξαιρεση τον τελευταιο μηνα που δεν αντεχε και το αυξησε, νομιζω πεντε με επτα… Διαβάστε περισσότερα »\nμη δΙνεις σε κανενα λογαριασμο, οχι δεινεις, συμπαθατε με\nΠροηγούμενο άρθρο Ο κάζουαλ σεξισμός της ημέρας: το click away\nΕπόμενο άρθρο Θέλετε να γίνετε μέλος στη Λέσχη Ανάγνωσης Φεμινιστικής Λογοτεχνίας;